Lo-Renz-O/malagasy-sentence huggingface dataset:
Hofakafakaina misesy ireo a ny fanehoana fahamatorana miseho miharihary eto ny fahendren’ny razana. Fantany tsara fa ny fiainana ankehitriny no fanorenana ny ampitso rehetra. Tsinjon’ny mpanao lahabolana izany ka nanairany no olona hahatsapa ny hadisoana ary hanitsy azy ireo hizotra amin’ny tsaratsara kokoa. Asehony ao amin’ny ka 1 tak. 145 hoe ny olon-kendry tia fihavanana, ary ny manana ny marina afa-mandresy lahatra eto dia fananarana ny mpihaino azy, hikajy ny toetra mendrika mba tsy hahazoana tsiny, amin’ny zavatra atao, no asehony. Ilaina ny olona mahay mifehy ny fony sy ny sainy, fa tsy mba taitai-poana ami’ny zava-miseho ka hampiteraka korontana amin’ny fihavanana. Tsy vitan’izay, fa zava-dehibe ihany koa ny fahasahiana mijoro amin’izay hevitra heverina fa marina. Izany hoe tsy mba mivadibadika amin’ny teny hambara, izay antoka iray hampilamina ny fifandraisana amin’ny mpiara-monina. Ny ankamaroan’ny tanora ankehitriny, dia tsy mahatsapa intsony ny mety ho voka-dratsin’ ny fitondran-tena tsy mendrika ataony, eo amin’ny mpiara-monina aminy. Ny sasany amin’izy ireny dia sahy mamoy fo na ho tsara na ho ratsy. Niezaka ny mpanao lahabolana eto manindrahindra ny toetra tsara tokony hotandremana raha mbola ety an-tany, ka hoy izy amin’ny ka 7 tak. 169 hoe banga olomanga ny fianakaviana, ary tsy ny fianakaviana ihany fa ny tanindrazana niaviana, eny ny firenena manontolo mihitsy. Lehilahy manan-toerana sy laza nijoroany
Izany dia hamafisin’ny ohabolana 22 8 izay mamafy heloka dia hijinja fahoriana , izany hoe samy handray ny vokatry ny nataony ny olona. Marihina anefa fa ankoatra ny finoana an’andriamanitra na zanahary dia anisan’ny fomba fisainana amam-piheveran’ny ntaolo ihany koa ny fanajana ireo loharano nipoirana, izay nitarika ny finoan’ny malagasy ny fitahian’ny razana. Araka ny ohabolana manao hoe raha razana tsy hitahy, mifohaza hiady vomanga , izany hoe anjara asan’ny razana ny mitahy na miaro antsika amin’ny loza mety hitranga. Ny ohabolana ao amin’ny baiboly kosa dia tsy ahitana afa-tsy ny finoana an’ijehovah andriamanitra irery ihany tsy misy fahendrena, na fahalalana, na fisainana mahaleo an’i jehovah ohab 21 30
Voasoratra, noho ny tsy fisian’ny fifaninanana firy intsony. Izany hoe, tsy ampy fanentanana ny mpanoratra tantara foronina ankehitriny. Tsy misy fanofanana mpanoratra raha tsiahivina, tao anatin’ny fanjanahan-tany, dia nisy ilay tsipy hevitra ho an’izay te hanoratra nataon-dry charles rajoelisolo ho an’ireo manan-talenta, kanefa tsy afaka nanoratra noho ny tsy fahafehezana ireo fomba fanoratana fanehoan-kevitra, fantina voambolana, sns vitsy ny mpanoratra ankehitriny no mahafehy ireo tekinikan’ny fanoratana tantara foronina. Eto madagasikara rahateo tsy mbola misy ny sekoly manokana manofana ny mpanoratra tantara foronina. Vokany, tsy dia mahasintona ny mpamaky loatra ny asa soratra mivoaka. Olana avy amin’ny fanjakana tsy dia manampy loatra ny mpanoratra amin’ny fiarovana ny zony ny fanjakana ankehitriny. Azo lazaina ho nivahavaha aza ny lalàna mifehy ny famoronana eto madagasikara. Ankoatra io, olana goavana ho an’ny mpanoratra ihany koa ny fahalafosan’ny fanontana ny boky. Tsy mba misy manohana mantsy izy ireo amin’izany, fa izy tenany ihany no miezaka manao izay hahatafavoaka ny boky izay vokariny. Olana vokatry ny firoboroboan’ny tekinôlôjia vaovao miroborobo fatratra ny tekinôlôjia vaovao eto madagasikara ankehitriny. Sarotra ho an’ny tantara foronina ny handresy ireny, satria saika mihazakazaka manaraka ireny ny ankamaroan’ny olona, fa tsy misy mirona mankany amin’ny famakiana tantara foronina intsony. Na misy aza famakiana tantara foronina, dia toa tsy noho ny fitiavana azy loatra, fa noho izy tafiditra ao amin’ny fandaharam- pianarana; ohatra, ny tantara foronina mitaraina ny tany, nosoratan’i andry andraina, tafiditra ao amin’ny fandaharam-pianarana ao amin’ny kilasy fahafolo.
Ny fihetsika dia mifandray amin’ny toetra ihany. Anisan’ny singa iray maneho ny mety ho toetran’ny ray aman-dreny ny fihetsiny. Izany no mahatonga azy hitandrina ny fandehany na ny famindrany. Soritana fa ny tantaram-piainan’ny olona iray manomboka hatrany amin’ny fahazazany, dia misy akony amin’ny taranany na amin’ny lafiny ara-batana, na amin’ny lafiny ara-tsaina, na amin’ny lafiny ara-panahy , hoy ratrema william v. A, tak.60 ny tontolo namolavola
Ny sampana fifohazana mpiandry ny fitoriana ny filazantsara na ny tenin’andriamanitra dia asan’ny fiangonana sy ny isampana izay miorina ao aminy. Ny sampana fifohazana dia mampijoro izany ho voalohan-draharahany ika ny fampaherezana ny olona manontolo saina, vatana, fanahy no tena imasoany. Tsy dia toy ireo sampana izay voatanisa teo aloha no fombam-panompoany, satria ny ara-panahy isan’andro tsy mitsahatra no baiko isalorany. Tsy manindrahindra ny kitapom-bola izy ireo. Ny fandroahana devoly no tena amantaran’ny olona azy ary manao akanjo fotsy lava sy sarindoha ho an’ny vehivavy izy ireo rehefa manao ny asan’andriamanitra. Mamangy ireo izay tsy salama sy azom- pahoriana ary misedra olana maro koa izy ireo. Izany anefa tsy milaza fa manamaivana ny ara-nofo izy fa ny anjara fanompoana natolotra azy no mahatonga izany.
Raha saika nirona tamin’ny famoizam-po, ny fahadisom-panantenana na ny alahelo vokatry ny fandaozan’ny olon-tiana ny literatiora nisy teo aloha, ny literatiora ankehitriny izay ventesin’ny ato amin’ny faribolana sandratra kosa, dia mifanohitra amin’izany. Hambom-po aza no asetry ireo tsy tia na nandao. Ny fandaozan’ny olon-tiana dia tsy natao hampiova ny fiainana akory. Maneho izany i gazela meva ao amin’ny tiana.
Eo amin’ny tontolon’ny soratra dia mpamaky aloha vao lasa mpanoratra. Izany hoe tsy maintsy manana boky nankafizina ny mpamaky. Ny endrika ivelany sy ny hevitra fonosin’io asa soratr’io mpanoratra io dia tsy handalo fotsiny eo amin’ny mpamaky fa tsy maintsy mamela dindo aminy. Ho an’ny mpamaky lasa mpanoratra dia ahitana taratra izany ny asa sorany. Milaza mahakasika izany i charles ravoajanahary ny boky novakin’ny mpanoratra , ny hevitra nampihetsika ny fony dia tsy levona tanteraka akory rehefa nijoro teo amin’ny maha izy azy izy 27.
Ny fijoroan’ny technicien terroir manampy ireo tekinisianin’ny ta. Fa ireo amin’ny asa fanentanana ny technicien terroir mifandray akaiky amin’ny tantsaha izy araka ny efa hita teo aloha ary mitaona azy ireo mba hivondrona anaty fikambanana. Afaka namory ny tantsaha namany izy mba hamantarana izay hevitr’izy ireo, amin’ny tokony hampijoroana na tsia ny tetikasan’ny ta. Fa. Zava-dehibe izany satria, tsy azo atao ny manao ankilabao ny olona any ifotony ifaharan’ny asa fa tsy maintsy alaina ny heviny69 nambaran’andriamatoa randriatsalama richelin technicien terroir , fa manodidina ny 6-10 ireo tantsaha ireo, izany hoe 8,40 amin’ny isan’ny mpikambana rehetra ao amin’ny fanantenana 119 nanamora hatrany ny asan’ny tekinisianina mpanentana avy ao amin’ny ta. Fa tokoa ny fandraisana anjaran’io tekinisianina io, ary nampifandray akaiky tamin’ireo nentanina, noho izy avy ao an-toerana sady tantsaha ihany koa. Mbola anisan’ny andraikiny ihanyny fampahafantarana amin’ireo tantsaha namana te hiditra ho mpikambana ny lafin-javatra rehetra ataon’ny fikambanana ta. Fa, manampy ireo tantsaha namana mila fanofanana, mandrindra ny fifandraisana amin’ireo tantsaha sy ny ta. Fa ary manatsara izany. Mampirisika ny tantsahanamana mba hazoto amin’ny asafampandrosoana atao satria, antoky nyfampandrosoana ny fandraisan’ny mponina anjara amin’ny asa. Tsapa araka izany fa mitombina ny fiheveran’i yves chapel hoe ireo tantsaha mpanentana eo an-tanàna ihany eo aoriana kely dia mahavita io asa fanazavana ny tetikasa amin’ireo tanàna mifanila aminy 70
Mahefa hano àry ny hanina, dia andao hangorona entana e! Voatery mandefitra kely ny fianaranao ry fitia izao tolaka andro izao, aleo aloha tsinjovina ny ho avy, toy izay tsindrian’ny olona hazo lena lava eny. Fitia tsy maninona indray aloha ny amin’iny ry mahefa a! Izaho angamba tonga dia hanamboatra ny entako, fa tsy hahatelina mihitsy aho izany. Landy izaho koa ry mahefa a! Mazotoa homana ianao! Mozika
Mbola manamafy io fitiavana tsy lefy io ihany ny nanoratany ilay tononkalo. Embona an’i dada tsapa tokoa eto fa toa vao mainka miha-mafonja ilay fahatsiarovana na dia efa nisaraka tamin-drainy efa-taona aza ny eja embona an’i dada dia nanembona ny lasa sy misento ka tomany ity tononkalo dia mikasa fahatsiarovana ihany.
Ny rima mifanjohy dia ahitana ny andalana voalohany sy ny andalana faharoa miady rima. Ary ny andalana fahatelo sy ny andalana fahefatra miady rima. Nampiasain’ny mpanoratra ny rima mifanjohy mba hanehoany ny fifandraisan’ny fo sy ny fitiavana; ny fihetsika sy ny toetry ny olona.
Na inona eto an-tany harena sarobidy irina ho eo an-tanana dia maivan-danja ihany tsy ilaiko noho ny zanako! Io no fanomezana lafatra indrindra tsy takatry ny saiko fa rà avy amin’ny aiko nofo avy amin’ny nofoko nomena ho solofoko, narindra ho ankohonako porofom-pahavelomako! Fa ràko no miampita mikoriana anatiny any masoandroko eto an-tany fototry ny hasambarako sady tohin’ny tantarako koloiko sy lalaiko fa fitohizan’ny aiko!
Lanjany kokoa ny teny hoe ny fotsy sy ny maitso volo mitaha amin’ny hoe ny rehetra tsy an-kanavaka kanto ny filazan-javatra, sady manintona ny sain’ny rehetra hiezaka hanongotra ifakany ny tsy fisiana. Mamoha ny fomba fiteny fampiasan’ny ntaolo koa ny hoe ny fotsy sy ny maitso volo anisan’ny mitahiry ny tenin-drazana tsy ho simba na ho faty izany ny fampiasana ireo voambolana ireny ao anaty asa soratra. Mamotsipotsitra ny teti-dratsin’ireo mpanjana-tany vaovao ny mpanoratra ao amin’ny tononkalo ho zazakely ny métonymie no fitaovana nampiasainy. Omeny izao sy izao
Ny taranja sy ny karazan’ asa nampanaovina ny mpianatra tsy ny taranja rehetra izay efa samy namokaran’ny mpianatra asa an- tsoratra akory no nodinihinay fa izay tena nifandraika tamin’ny asa fikarohana nataonay ihany, toy ireo taranja literera, indrindra ireo mampamokatra lahateny enti-maneho ny fahafehezana ny teny. Koa dia ny fandinihana ny taranja frantsay sy malagasy no niantefan’ny safidinay ary ny notsongainay tamin’izany, dia ilay asa famokarana lahateny izay mitaky fehezanteny amam-pehezan-kevitra mirindra ara-drafitra sy ara-kevitra lahateny mikaona ihany. Izany moa dia niainga tamina fifanjohina sary maneho tantara kely, na ny tamin’ny taranja frantsay izany na ny tamin’ny taranja malagasy ary indroa miantoana ny asa fanombanana nampanaovina ny mpianatra ka nisy ny fitsapana fanombohana sy ny fitsapana famaranana izay natao tamina fotoana samy hafa. Toy izao ny endriky ny laza adina tamin’izany a. Tamin’ny fitsapana fanombohana taranja malagasy vinanio ny nanjo an-dralay ary soraty ny tantara manontolo.
Przesmycki 1994 ; p21 indray dia namaritra fa 43 lasitra afaka miovaova araka izay mahamora ny fianaran’ny mpianatra sy ny fahasamihafany mba hahafanana mampiasa ny fomba fianarana manokana. Raha ireo voalaza ireo izany no jerena, ny pedagojia miovaova araka ny zava-misy dia manome lanja ny fahasamihafana misy eo amin’ny mpianatra. Mihodina amin’ny filàn’ny mpianatra sy ny fomba fiasan’ny sainy avokoa ny fampianarana atao raha tiana ny hisoroka ny tsy fahombiazana. Tsy misy lasitra tokana tsy maintsy arahina araka izany eo amin’ny fampianarana atao fa miankina tanteraka amin’ny mpianatra mandrafitra ny kilasy no hanaovana ny safidy amin’ny tetika amam-paika entina mampita ny fahalalana sy ireo miditra an-tsehatra rehetra amin’ny fanatanterahana ny fampianarana fianarana. Voalazan’i ndia-bintu tokoa mantsy fa ny fampianarana dia midika fanamorana ny fandraisam-pahalalanan’ireo mpianatra izay maniry izany. 44 tsy asan’ny mpampianatra irery noho izany ny fampitam- pahalalana fa mandray andraikitra ao ihany koa ny mpianatra satria na hiezaka toy ny inona aza ny mpampianatra dia zava-poana ihany izany raha tsy vonona ny mpianatra. Io no ilazana fa toko telo mahamasa-nahandron’ny fampianarana fianarana ny mpampianatra, ny mpianatra ary ny fahahalalana, araka izay hita ao amin’ny telolafin’ny haifampianarana. Manamafy izany i peter lang45 raha mitatitra ny telolafin’ny haifampianarana araka an’i houssaye izay milaza fa zavatra telo no miditra an-tsehatra vao miresaka fampianarana dia ny fahalalana, ny mpampianatra ary ny mpianatra. Ny fifandraisan’ireo tendro telo ireo no mahatanteraka ny fampianarana.
Asa azo tanterahina famenoan’ny sokajy ny fafana na lambanana midi-droa amin’ny vokatry ny fikarohana ny zava-misy fandinihana ny endriky ny literatiora sy ny hevitra fonosiny. Fandinihana sy fanadihadiana ilay asa literera arahina famenoana ny fafana. Fampitahana izay vao vita sy ny voarakitry ny fafana tamin’ny vanim- potoana efa hita raha misy .
Ny fahefana amam- pitondrana -famaritana -ny loharanony -ny endrika isehoany -andram-pamaritana ny mpitondra -ny tanora sy ny avara-pia narana ary fahefana amam- pitondrana -famaritana ny fiarahamonina ny fahefana ny fitondrana ny fanjakana -ny endri-pitondrana fahafoko faha mpanjaka faha fanjanahantany fitondrana rapôblika loharano fandaharam-pianarana sy ny drafitry ny sokajy, 2015
Araka io hita io, dia ny fiangonana katôlika no tena betsaka indrindra ato amin’ny kaominina. Manaraka azy ny fiangonana fjkm sy ny flm 32. Araka izany, dia mahazo laka ny fiangonana zokiny ato amin’ny kaominina raha mitaha amin’ireo fiangonana zandriny izay lazaintsika ihany koa hoe ’’secte’’ ary raha samy eo amin’ny fiangonana zandriny, dia ny rhema no mahazo laka indrindra. Manaraka azy ny jesosy famonjena marihina moa fa tsy ahitana finoana silamo ny kaominina. Ampifanatrehina ny fiangonana kristianina sy ny mpimasy eto satria araka ny fomba fijery kristianina, dia foto-pinoana mpifahavalo izy ireo, ny iray avy amin’andriamanitra, izay lazainy hoe fahazavana 33, fa ny iray kosa avy amin’ny satana, izay lazainy kosa hoe herin’ny maizina 34, dia ny mpimasy izany.
Tany tomany no hitako androany havandra matevina tsy misy ohatr’izany mivaingana fotsy ny ra tao am-pony orana tsotra tsy hitany intsony. 98 milaza ny fitarainan’ny tany vokatry ny hetraketraky ny olombelona, ireo andinin-tononkalo roa ireo. Tany tomany midradradradra tsy misy ohatr’izany , hoy izy.
Mampiasa ny andalana lava kosa ny mpanoratra, rehefa mitondra famakafakana toe-javatra. Izany hoe, manavanana ny mpanoratra kokoa ny andalana lava rehefa ny saina no omeny lanja amin’ny famoronany asa soratra. Taratra izany, ohatra amin’ity tononkalon’i miara nampitondrainy ny lohateny hoe ny isan-jaza ity. Raha tsiahivina, dia nandrisika ny olona ny fanjakana mba hametra ny zaza ateraka na koa hanao ny fanabeazana aizana. Nanaitra ny sain’ny mpanoratra izany ka nahatonga azy hamakafaka, satria mifanohitra amin’ny kolontsaina malagasy izany. Toy izao ny fanehoan- keviny ny mpi va dy an ke hi tri ny dia sa hi ra n-tsai na vnt 15 1 2 3 4 5 6 7 8 9 10 11 12 13 14 15 ami n’ny isan -ja za iz ay te na ilai na,
Miankina amin ny fototeny tsirairay ny fiovam-peo rehefa tovanana -ina na -ana. Ato amin ity tranga ity dia miitatra na miampy ny renifeo ao anaty fototeny rehefa tovanana. Efa fantatra mialoha izany renifeo na zanapeo sy renifeo anampiana ny fototeny izany amin ny fototeny malagasy. Ireto avy izany fanatsaram-peo v-; n-; s- ; z-; fanita- pototeny av-; an-; az-; as- fafana26 ny fototeny mitsatoka aman-tovana
Ry mpanabe malala tsy atoro ianao fa mahalala hoy ’reo mpianatra mafy ady miangavy sy mandadilady! 215 mbola maneho ny olana eo amin’ny tontolon’ny fampianarana ihany i miara eto oio! Ndeha hianatra izahay oio! Fa bado tsy mahay, oio ny saina mbola tsy ao oio! Korontan-dava izao!
Ohatra, ny fandehanana ambony tady averimberin ny mpanan-talenta ny fomba fametrahana tongotra sy ny fiarovana ny vatana tsy hianjera. Miakatra ny tady izy, avy eo manao ny andrana voalohany ka ny mpianatra rehetra mijery izay ataony. Rehefa vita ny andrana ataony dia mamerimberina ireo mpianatra ary tsy mijanona raha tsy efa mahay. Mampamerina ny mpampianatra amin ny fotoana hafa na aorian ny fampitan- desona, handrefesany ny fahatafitan ny fampianarana. Ampandraisina anjara amin ny fampisehoana avy eo ireo mpianatra amin ny andro fety. Tanjona ny hitarihana tsikelikely ny mpianatra hamoha ny talenta ananany sy hahatonga azy hikaroka. 2.1.2.2- ny fampianarana mozika mitovy amin ny fampitana ny lesona tao amin ny fampianarana sirika ihany ny fampianarana mozika. Eo am-panatanterahana sy fampiharana no anomezana ny fahalalana fototra. Mianatra naoty ny mpianatra ary misy ny fampiharana iarahana avy eo. Hatevenina amin ny famerimberenana matetika izany. Tsy idirina ny lesona vaovao raha tsy hita ny fandrosoan ny mpianatra tsirairay. Na eo aza anefa ny fitsinjovana ny tsirairay, misy ny mora mandray ary tsy vitsy ny ela vao mahatafaverina ny fampianarana omena noho ny tsy fahatomombanana ara-pahasalamana. Mizara roa ny fampianarana fandraisana sy fihainoana ny naoty lazain ny mpampianatra ary ny famerimberenana ny lesona. Tsy mampiseho fahakiviana ny mpanabe na maro aza ireo tena sahirana, malaindaina amin ny fampianarana. Atao am-pitiavana hatrany ny asa rehetra.
Araka ny tantaran’ny toerana voalaza tetsy ambony, azo ambara fa teo mahamasina no niatombohan’ny fanajariana ny faritra iva teto antananarivo raha toa ka ireo vohitra sy toerana avo hatrany no nanorenana tanàna fahiny. Ilany andrefan’ny vohitr’analamanga no iorenan’ny tanànan’i mahamasina. Ao anaty kolontsaina malagasy ny fanorenana avy andrefana. Voatahiry anaty ohampitenenana maro izany toy ny hoe miankandrefam-baravarana izay niantsoany ny velona sy ny hoe miharihary toy ny tafika andrefan-tanàna izay manamarina fa mitodika miankandrefana hatrany ny fanorenana malagasy. Tsy azo atao kosa ny manorina amin’ny ilany atsinanam-bohitra fa natokana ho an’ny maty sy ireo fanahim-bazimba izany faritra izany. Mifanitsy amin’io lafiny voalohany io koa anefa ny safidy endrika ivelany voajanahary antsasaka faribolana miendrika toerana fanaovana lanonana. Izay faritan’ ny vohitra amparibe, avaratry mahamasina, mahazo an’i tsimialonjafysy ambanin’ampamarinana ary ankadilalana, mipàka eo antehezan’ambohijanahary. Ny fananan’ny mpitondra malagasy saina mandinika sy mihevitra lalina ireo mety ho filàn’ny vahoaka sy ny fanjakana no niteraka izany ka nahatonga an-radama i hanototra ny lemaka ho lasa kianja. Natao tana-maro ny fanatanterahana ny asa izay maneho ny ny fijoroan’ny fanjakana, ny finiavana sy firaisankina nisy teo amin’ny ambaniandro ho fananganana fananana iombonana. Mbola maharitra mandraka ankehitriny ny fampiasana izany safidy goavana izany. Niorina tsikelikely manodidina ny kianja ny tanàna ankehitriny izay ampatsiahivin’ireo vakoka miafina anatin’ny faritra ny tantaram-pivoarany. Hita ao avokoa ireo singa fototra rehetra manangana ny fiarahamonina maha olombelona, amin’ny endrika malagasy trano fonenana miainga amin’ilay tranon-dranavalona ii toeram-pamokarana teo antanimbarinandriana mitohy amin’ny betsimitatatra; toeram-pivavahana miainga amin’ny doany sy ireo fiangonana kristianina;
Fantatra tamin’ny alalan’ny fanadihadiana natao tamin’ny tantsaha fa misy amin’izy ireny no lasampikambana vokatry ny fanentanana natao taminy. Misy koa ireo izay tsy mba rototra tamin’izany ka mijanona ho tantsaha tsotra ary mampihatra ny fomba fihariana nahazatra azy. Ao indray ireo izay niditra ho mpikambana vokatry ny safidiny manokana.
Maningana amin’izany ny fototeny lavitra, lingitra ary pololotra izay ahitana fanova roa r sy t eo amin’ny endrika am-panovanana. Raha io lalàna voalaza eo ambony io no ampiharina amin’ireto fototeny ireto, azo lazaina fa ara-dalàna ny fisehoan’ny fanova r ao amin’ny fototeny mitovana eo amin’izy ireo raha tsy ara-dalàna kosa ny fisehoan’ny fanova t satria renifeo miranoka l no ao amin’ny tsinjara toeran’ny x0. E ireo fototeny ahitana renifeo moana ao amin’ny toeran’ny x0 eo amin’ireo fototeny mitsaikona renifeo moana no ao amin’ny tsinjara toeran’ny x0, fanova r no miseho eo amin’ny endrika am-panovanana. Maromaro ireo fototeny manana io tsinjara toerana io fa ohatra ihany ireto manaraka ireto afatra fiafatrafarana
Maro karazana ny tahirin-kevitra, miankina indrindra amin’ny anjara asany izany andaniny, ireo tahirin-kevitra fototra, izay tsy natao hitondra fanazavana fotsiny, fa enti-manohana sy mandalina indrindra indrindra ny lohahevitra izay hadihadiana. Izany hoe, io tahirin-kevitra io no miantoka tanteraka ny fahalalana atolotra ao anatin’ny fanadihadiana izay atao.
Fampatsiahivana ny zava-bita tany aloha no tena ambaran’ity tononkira ity. Miseho amin’ny endrika fanontaniana no ohatra eto saingy fanontaniana tsy miandry valiny fa natao ampiheritreretana ilay olon-tiany mba handresendahatra azy hiverina indray. Heverina fa fahatsiarovana ny lasa no mampifoha ka mamelona indray ny fitiavana araka ny fomba fiteny manao hoe ny lasa tsy fanadino
Rehefa matahotra an’i jehovah ny olona iray sady mankato ny didiny no sady mino ny fisiany ary mino fa izy no namorona izao tontolo izao, ka mangataka ny fitahiana sy ny fiarovana aminy, dia izy no hiaro. Eo anatrehan’izany dia ho voaaro amin’ny loza maro samihafa izay miankina aminy ka tsy hanan-tahotra. Hoy ny ohabolana manambara izany aleo ny kely misy ny fahatahorana an’i jehovah, toy izay harena be misy ahiahy. Ohab 15 16.
Sary 1 ny tanànan’ambodivoara 26 sary 2 ny reniranon’i tsimalahy 29 sary 3 ny tsangambaton-drabezavana 30 sary 4 ny fasan’andriamanarakanaka. 46 sary 5 ny zafikely miasa 63 sary 6 ny fanafody nampiasaina. 74 sary 7 ny joro. 78 sary 8 ny zafikely misakafo. 84
Raha zohina ny tantara dia midika ho fandresen’ny foto-kevitr’i lala ny faneken’i lisy hampifangaro ny zavatry ny nofo sy ny zavatry ny fanahy. Midika izany fa raha misy tsy fitovian-kevitra na finoana tsy mitovy araka ny ilazan’ny mpanoratra azy, eo amin’ny mpifankatia, dia ny fandresena na ny fampandresena ny foto-kevitry ny iray amin’izy ireo no vahaolana misakana ny faharavan’ny fitiavana. Raha fanahy fotsiny no nitiavan’i lisy teo aloha, araka ny teniny hoe fanahy iray no nitiavako ry lala, fanahy iray no notiaviko, fa tsy endrika na vatana akory , ny
Dikan-teny araka ny nambaran’i tardif, 1992 l’enseignant c’est celui d’offrir à l’élève un modèle p. 308 48dikan-teny araka ny nambaran’i reboul, 1984 enseigner, ce n’est ni inculquer ni transmettre, c’est faire apprendre ; c’est provoquer les pouvoirs latents et porter à la conscience les concepts que chacun porte en lui. Le maître n’est donc pas celui qui impose des réponses, il est celui qui pose les questions. Là, il est irremplaçable. 62
En matière d anthropologie, l homme et les croyances sont intimement liés voire inséparables. Il existe diverses religions ou des cérémonies cultuelles dans le monde mais la culte des ancêtres, basée sur les relations avec l environnement et l écologie occupe une place prépondérante dans la société. La présente mémoire intitulée sorona sy fomba fivavahan ny zanabibiandriakomanjaka ao soavinandriana itasy. Andram-pamaritana ny fivavahan-drazana eto madagasikara parle de ce culte des ancêtres. Cela montre le sacrifice liant la religion traditionnelle de la nourriture de ladite société et permet d essayer de définir la religion traditionnelle malagasy. Pour mieux approfondir notre recherche, nous utilisons la méthode de konrad lorenz, appelée communément analyse sur un large front , qui étant une théorie axée sur la collaboration des divers éléments pour former un tout. Notre travail de recherche tourne autour de trois points suivants. Primo, la description du lieu et le monde où se développe la société. Secundo, la démonstration du sacrifice, du totémisme ainsi que ses réalisations. Et tertio, le sens du sacrifice afin de définir la religion traditionnelle malagasy et les croyances liant les hommes avec les forces invisibles.
Vonona hiara-hizaka ny mafy aminao aho raha manaiky ny hifampizara fitiavana amiko ianao. 31 hainao moa ilay fomba fiteny hoe miaraha ory amin’izay ory? Efa niarak’ory taminao aho ka asa ianao na mba afaka hiara-paly amin’ny fitiavako ihany koa?